Source: https://www.zkb.it/sl/prito%C5%BEbeni-postopek/
Timestamp: 2020-08-08 02:53:58+00:00
Document Index: 7336810

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Pritožbeni postopek - ZKB ZADRUŽNA KRAŠKA BANKA TRST GORICA Zadruga - ZKB CREDITO COOPERATIVO DI TRIESTE E GORIZIA Società Cooperativa
Nahajate se na strani: Home sl Pritožbeni postopek
Reklamacije v zvezi z razmerji, sklejenimi z družbo ZKB Zadružna kraška banka Trst Gorica Zadruga – ZKB Credito Cooperativo di Trieste e Gorizia Soc. Coop., sprejemamo v pisni obliki. Pošljete nam jih lahko na naslednje načine:
certificirana elektronska pošta PEC,
Reklamacijo naslovite na:
Služba za upravljanje s tveganji in skladnost poslovanja
Ul. del Ricreatorio, 2
34151 Opčine (TS)
Certificirana elektronska pošta (PEC): mail@pec.bcccarso.it
Zadružna kraška banka bo odgovorila v roku 30 dni od trenutka prejema reklamacije.
Za reklamacije v zvezi z naložbenimi storitvami se isti rok podaljša na 90 dni od trenutka prejema reklamacije.
Prosimo, upoštevajte, da mora Banka v slučaju reklamacij za uveljavitev pravice do povračila zneska plačilne transakcije, katero avtorizira in naroči prejemnik (glej 13. in 14. člen zakonodajnega odloka št. 11/2010), odgovoriti na reklamacijo v roku 10 dni od trenutka prejema zahtevka za povračilo.
Reklamacije v zvezi z bančnimi in finančnimi produkti in storitvami
Če stranka ni zadovoljna ali ni prejela odgovora v predvidenem roku, lahko pred prijavo sodnim oblastem:
vloži priziv na Bančno-finančno arbitražno razsodišče (Arbitro Bancario Finanziario, ABF). Več informacij na spletni strani www.arbitrobancariofinanziario.it, v poslovalnicah Banke Italije ali v naši Banki;
sproži postopek pri Bančno-finančnem mediatorju (Conciliatore BancarioFinanziario). Če pride do spora z Banko, lahko stranka sproži arbitražno proceduro za namen mediacije med strankama. Namen postopka je sporazumna rešitev spora z Banko na podlagi mnenja samostojnega mediatorja. Zahtevek pošljite Bančno-finančnemu mediatorju (slednji je vpisan v register mediatorjev Ministrstva za Pravosodje), glej spletno stran www.conciliatorebancario.it.
Stranka lahko prijavi zadevo sodnim oblastem le po prizivu na Bančno-finančno arbitražno razsodišče ali po arbitražni proceduri za namen mediacije med strankama Bančno-finančnega mediatorja, sicer je priziv pravno neosnovan.
Stranka in Banka se lahko tudi po prekinitvi pogodbe sporazumeta o obravnavi postopka pri drugem mediatorju, kateri pa mora biti vpisan v register mediatorjev Ministrstva za Pravosodje.
Reklamacije v zvezi z naložbenimi storitvami in produkti
Nacionalna komisija za kotirane družbe in borzno posredovanje CONSOB je ustanovila Arbitražno razsodišče za finančne spore ACF (Arbitro per le Controversie Finanziarie), ki nadomešča dosedanjo Zbornico za izvensodno poravnavo in arbitražne postopke. Razsodišče obravnava spore do zneska 500.000 EUR, ki se nanašajo na kršitev obveznosti iz naslova obveznih razkritij, skrbnosti, poštenosti in transparentnosti poslovanja, ki jih morajo posredniki spoštovati v odnosu do vlagateljev in pri izvrševanju investicijskih storitev in upravljanju premoženja.
Odpoved pravici do pritožbe pri razsodišču ACF ni mogoča, investitor pa jo sme uveljaviti v katerem koli trenutku, ne glede na obstoj pogodbenih klavzul o predaji procedure reševanja kateremu drugemu organu alternativnega reševanja sporov.
Kot posledica ustanovitve razsodišča ACF:
od 9. januarja 2017 dosedanji bančni varuh ne sprejema več pritožb in bo obravnaval samo tiste, prejete do dneva prej. Ko bo zaključil vse postopke, bo bančni varuh prenehal obstajati;
Arbitražno razsodišče za finančne spore ACF je dejavno od 9. januarja 2017. Od tega datuma dalje se lahko pritožbe predložijo samo novemu organu.
Za vse dodatne informacije obiščite spletno stran Arbitražnega razsodišča za finančne spore ACF.
Reklamacije v zvezi z zavarovalnimi produkti in storitvami
Komitent lahko Banki predloži pisno reklamacijo v zvezi s kršitvijo obveznosti posrednikov do skleniteljev zavarovanj (glej seznam v Prilogi 7a Pravilnika ISVAP št. 5/2006, ki je na voljo v vseh poslovalnicah) preko priporočene pisemske pošiljke s povratnico ali preko elektronske pošte na naslov:
Ul. del Ricreatorio, 2 - 34151 Opčine (TS);
certificirana e-pošta (PEC): mail@pec.bcccarso.it
Če se pritožba nanaša na značilnosti zavarovalnega produkta (npr. vračilo premije, nepošiljanje obvestil, izračun donosa), lahko komitent pošlje pritožbo neposredno zavarovalnici preko priporočene pisemske pošiljke s povratnico ali preko elektronske pošte na naslove, navedene v pogodbi o zavarovanju (poštni naslov in e-naslov zavarovalnice).
Služba za upravljanje z reklamacijami Zadružne kraške banke bo odgovorila v roku 45 dni od trenutka prejema pritožbe. Nemudoma bo poslala zavarovalni družbi pridobljeno reklamacijo v zvezi z ravnanjem taiste družbe in bo o tem obvestila vlagatelja.
Če komitent ni zadovoljen ali ni pridobil odgovora v roku 45 dni, lahko pošlje pisno pritožbo Službi nadzora nad posredniki Organa za nadzor nad zavarovalnimi družbami IVASS (IVASS, Servizio Vigilanza Intermediari, Via del Quirinale n. 21 – 00187 Roma), in tej priloži pisno reklamacijo, predloženo posredniku ali nadrejeni zavarovalni družbi. Za dodatne informacije o postopku predložitve pritožb organu IVASS obiščite stran https://www.ivass.it/consumatori/reclami/guida_reclami.pdf.
Komitent lahko vsekakor predloži pritožbo pravosodnim organom in drugim organom reševanja sporov, določenim z Zakonom in raznimi sporazumi.
Komitenti se lahko obrnejo na:
Bančno-finančno arbitražno razsodišče ABF za reklamacije v zvezi s kršitvijo obveznosti posrednikov do skleniteljev zavarovanj;
Arbitražno razsodišče za finančne spore ACF za kršitev obveznosti iz naslova obveznih razkritij, skrbnosti in transparentnosti poslovanja v okviru pogodb o zavarovalnih produktih 3. in 4. reda v skladu z zakonskim odlokom št. 209/2005.
Za vse dodatne informacije o postopku reševanja sporov s posredovanjem Bančno-finančnega arbitražnega razsodišča ABF in Arbitražnega razsodišča za finančne spore ACF obiščite stran www.arbitrobancariofinanziario.it oziroma stran www.acf.consob.it.
Poleg pritožbe Bančno-finančnemu arbitražnemu razsodišču lahko komitent, ne glede na predložitev reklamacije, samostojno ali skupaj z Banko aktivira postopek mediacije, namenjen reševanju spora. Postopek sporazumnega reševanja spora vodi Bančno-finančni mediator – Združenje za reševanje bančnih, finančnih in pravnih sporov (Associazione per la soluzione delle controversie bancarie, finanziarie e societarie) – ADR (http://www.conciliatorebancario.it/).
Komitent se lahko obrne tudi na Arbitražno razsodišče za finančne spore ACF, dejavno v sklopu Nacionalne komisije za kotirane družbe in borzno posredovanje CONSOB, kamor lahko pošlje pritožbe v zvezi z obveznimi razkritji, skrbnostjo in transparentnostjo poslovanja v okviru pogodb o zavarovalnih produktih 3. in 4. reda v skladu z zakonskim odlokom št. 209/2005.
Če želi komitent predložiti pritožbo pravosodnim organom, mora predhodno sprožiti postopek sporazumnega reševanja pri zgoraj omenjenem Bančno-finančnem mediatorju CBF, sprožiti postopek pri Bančno-finančnem arbitražnem razsodišču ABF in Arbitražnem razsodišču za finančne spore ACF ali pri katerem drugem mediatorju, vpisanem v register, ki ga vodi pristojno Ministrstvo, sicer je pritožba neveljavna. Mediacija poteka pri geografsko pristojnem organu, ki je prejel prvo pritožbo, ob prisotnosti odvetnika.
Stranki v postopku lahko sporazumno izbereta mediatorja, ki ni Bančno-finančni mediator, a le pod pogojem, da je ta vpisan v register, ki ga vodi pristojno Ministrstvo.